Κανονισμός (ΕΚ) αριθ. 2173/2003 της Επιτροπής

της 12ης Δεκεμβρίου 2003

για την τροποποίηση του κανονισμού (ΕΚ) αριθ. 1799/2001 για τον καθορισμό των προδιαγραφών εμπορίας που εφαρμόζονται στα εσπεριδοειδή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των οπωροκηπευτικών(1), και ιδίως το άρθρο 2 παράγραφος 2,

Εκτιμώντας τα ακόλουθα:

(1) Ο κανονισμός (ΕΚ) αριθ. 1799/2001 της Επιτροπής(2), καθορίζει, μεταξύ άλλων, διατάξεις όσον αφορά την ωρίμανση των πορτοκαλιών.

(2) Η ομάδα εργασίας τυποποίησης των φθαρτών προϊόντων και ανάπτυξης της ποιότητας της οικονομικής επιτροπής για την Ευρώπη των Ηνωμένων Εθνών (ΟΕΕ/ΟΗΕ), αποφάσισε να προτείνει, στο πλαίσιο της προδιαγραφής ΟΕΕ/ΟΗΕ FFV-14 όσον αφορά την εμπορία και τον έλεγχο της εμπορικής ποιότητας των εσπεριδοειδών, νέες διατάξεις όσον αφορά τις προδιαγραφές που αφορούν την ωρίμανση για τα πορτοκάλια των οποίων ο πράσινος χρωματισμός υπερβαίνει το ένα πέμπτο της συνολικής επιφάνειας του καρπού και τα οποία παράγονται σε κλιματικές ζώνες τέτοιες ώστε αν και οι καρποί είναι ώριμοι έχουν πάντοτε πράσινο χρωματισμό.

(3) Η προδιαγραφή ΟΕΕ/ΟΗΕ FFV-14 δεν συμπεριλαμβάνει τη διάταξη που αφορά τις διαδικασίες αποπρασινισμού που επιτρέπονται από τα κράτη μέλη, διαδικασίες που καλύπτονται εξάλλου από τις διατάξεις της οδηγίας 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(3). Επιπλέον, δεδομένου ότι δεν έχει καθορισθεί κανένας κανόνας ομοιογένειας μεγέθους για τα διαμετρήματα τα μεγαλύτερα από το διαμέτρημα 1 των μανταρινιών, πρέπει να τροποποιηθεί ο πίνακας που καθορίζει την ανώτατη απόκλιση διαμέτρου μεταξύ του μικρότερου και του μεγαλύτερου καρπού στην ίδια συσκευασία μανταρινιών.

(4) Πρέπει, συνεπώς, να τροποποιηθεί ο κανονισμός (ΕΚ) αριθ. 1799/2001.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 1799/2001 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 12 Δεκεμβρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 297 της 21.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής (ΕΕ L 7 της 11.1.2003, σ. 64).

(2) ΕΕ L 244 της 14.9.2001, σ. 12· κανονισμός όπως τροποποιήθηκε τελευταία από τον κανονισμό (ΕΚ) αριθ. 46/2003 (ΕΕ L 7 της 11.1.2003, σ. 61).

(3) ΕΕ L 230 της 19.8.1991, σ. 1· οδηγία όπως τροποποιήθηκε τελευταία από την οδηγία 2003/112/ΕΚ της Επιτροπής (ΕΕ L 321 της 6.12.2003, σ. 32).

ΠΑΡΑΡΤΗΜΑ

Το παράρτημα το κανονισμού (ΕΚ) αριθ. 1799/2001 τροποποιείται ως εξής:

1. Ο τίτλος II (Διατάξεις που αφορούν την ποιότητα) τροποποιείται ως εξής:

α) στο σημείο A (Ελάχιστα χαρακτηριστικά), το τέταρτο εδάφιο αντικαθίσταται από το ακόλουθο κείμενο:

"Τα εσπεριδοειδή τα οποία πληρούν τα κριτήρια ωρίμανσης του παρόντος παραρτήματος μπορούν να 'αποπρασινιστούν'. Η επεξεργασία αυτή επιτρέπεται μόνον εφόσον δεν αλλοιώνονται τα άλλα φυσικά οργανοληπτικά χαρακτηριστικά."

β) στο σημείο B (Χαρακτηριστικά ωριμότητας), το σημείο iii) (Πορτοκάλια) αντικαθίσταται από το ακόλουθο κείμενο:

"iii) Πορτοκάλια

Ο χρωματισμός πρέπει να είναι το τυπικός της ποικιλίας. Επιτρέπονται καρποί με ανοικτό πράσινο χρωματισμό, με την προϋπόθεση ότι ο χρωματισμός αυτός δεν υπερβαίνει το ένα πέμπτο της συνολικής επιφάνειας του καρπού. Οι καρποί πρέπει να παρουσιάζουν την ακόλουθη ελάχιστη περιεκτικότητα σε χυμό:

>ΘΕΣΗ ΠΙΝΑΚΑ>

Εντούτοις, τα πορτοκάλια που παράγονται σε ζώνες που χαρακτηρίζονται από υψηλές ατμοσφαιρικές θερμοκρασίες και υψηλή σχετική υγρασία κατά τη διάρκεια της ανάπτυξης του καρπού μπορούν να έχουν πράσινο χρώμα που υπερβαίνει το ένα πέμπτο της συνολικής επιφάνειας του καρπού, με την επιφύλαξη ότι πληρούν την ακόλουθη ελάχιστη περιεκτικότητα σε χυμό:

>ΘΕΣΗ ΠΙΝΑΚΑ>"

2. Στον τίτλο III (Διατάξεις όσον αφορά την ταξινόμηση κατά μέγεθος), σημείο Γ (Ομοιογένεια), εδάφιο i), οι γραμμές του πίνακα που αφορούν τα μανταρίνια αντικαθίστανται από τις ακόλουθες γραμμές:

">ΘΕΣΗ ΠΙΝΑΚΑ>"